คือหนูป่วยมา2วันละกับไอหนัก มีอาการอาเจียน กินอะไรก้อ้วก แต่ตอนนี้ดีขึ้นแล้วค่ะ ตอนนี้หนูเลยมีอาการ มีไข้ หวัดนิดหน่อย ไอหนักมาก😭 ตัวร้อนตลอดเวลา นี้เป็นอะไรหรอคะ
สวัสดีคะ อาการไข้ ไอ เจ็บคอ อาเจียน รับประทานอาหารไม่ได้ เป็นมาสองวัน จากประวัติคิดถึงเรื่องของการติดเชื้อทางเดินหายใจค่ะอาจจะเป็นเรื่องของการติดเชื้อไข้หวัดธรรมดา (common cold) รักษาตามอาการค่ะ คือ กินยาลดไข้ เช็ดตัวกินยาแก้ไอ ยาลดน้ำมูก ค่ะการติดเชื้อไวรัสเรื่องไข้เลือดออก ให้ยาลดไข้ ดื่มน้ำเกลือแร่ และอาจจะให้ยาแก้แพ้ถ้ามีเรื่องอื่นขึ้นค่ะการติดเชื้อไข้หวัดใหญ่ ซึ่งตอนนี้มีระบาดอยู่ทั้งสายพันธุ์ A,B ต้องได้รับยาต้านไวรัสค่ะ ยาลดไข้ค่ะหรือ มีการติดเชื้อแบคทีเรีย เช่น ต่อมทอนซิลอักเสบ ซึ่งมักจะเกิดจากการติดเชื้อ streptococcus ซึ่งมักจะมีเรื่องของการเจ็บคออย่างมาก คอบวม ปวดตามตัวค่ะ ซึ่งการรักษาต้องใช้ยาฆ่าเชื้อกินสิบวันค่ะดังนั้นตอนนี้อาการยังไม่ชัดเจนค่ะ คงแนะนำให้พบแพทย์เพื่อตรวจเลือด และอาจจะเก็บสารคัดหลั่งในจมูกไปตรวจก่อนค่ะ